ddrg/super_eurlex huggingface dataset:
Odločba Komisije

z dne 18. julija 2000

o spremembi Odločbe 97/467/ES o začasnih seznamih obratov tretjih držav, iz katerih države članice dovolijo uvoz kunčjega mesa in mesa gojene divjadi

(notificirano pod dokumentarno številko K(2000) 1997)

(Besedilo velja za EGP)

(2000/496/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], nazadnje spremenjene z Odločbo Sveta 98/603/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov, ki proizvajajo kunčje meso in meso gojene divjadi, so bili sestavljeni z Odločbo Komisije 97/467/ES [3], nazadnje spremenjeno z Odločbo 2000/329/ES [4].

(2) Slovenija je poslala seznam obratov, ki proizvajajo kunčje meso in meso gojene divjadi in za katere pristojni organi potrjujejo, da so v skladu s predpisi Skupnosti.

(3) Zato se lahko sestavi začasni seznam obratov, ki proizvajajo kunčje meso in meso gojene divjadi, za Slovenijo.

(4) Odločbo 97/467/ES je treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/467/ES.

Člen 2

Ta odločba je naslovljena na države članice.

V Bruslju, 18. julija 2000

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 199, 26.7.1997, str. 57.

[4] UL L 114, 13.5.2000, str. 35.

--------------------------------------------------

PRILOGA

"País: ESLOVENIALand: SLOVENIENLand: SLOWENIENΧώρα: ΣΛΟΒΕΝΙΑCountry: SLOVENIAPays: SLOVÉNIEPaese: SLOVENIALand: SLOVENIËPaís: ESLOVÉNIAMaa: SLOVENIALand: SLOVENIEN

1 | 2 | 3 | 4 | 5 | 6 |

484 | NIMROD d.o.o. | Ljubljana | Ljubljana | SH, CP | 7, b, c" |

--------------------------------------------------
Odločba Komisije

z dne 7. septembra 2000

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost

(notificirano pod dokumentarno številko K(2000) 2497)

(Besedilo velja za EGP)

(2000/557/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,

ob upoštevanju naslednjega:

(1) Odločba Komisije 92/452/EGS [2], kakor je bila nazadnje spremenjena z Odločbo 2000/344/ES [3], uvaja seznam odobrenih skupin za zbiranje in pridobivanje zarodkov v tretjih državah, odobrenih za izvoz zarodkov domačega goveda v Skupnost.

(2) Pristojne veterinarske službe Avstralije so predložile zahtevek za spremembo seznamov uradno odobrenih skupin na njihovih ozemljih za izvoz zarodkov domačega goveda v Skupnost. Treba je torej spremeniti seznam odobrenih skupin. Komisija je prejela zagotovila o skladnosti z zahtevami, določenimi v členu 8 Direktive 89/556/EGS.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Prilogi k Odločbi Komisije 92/452/EGS se na seznam za Avstralijo doda naslednja skupina:

"AU | | ETV 0013 | | PO Box 499 Cowes Victoria 3922 | Dr. Todd Landes" |

Člen 2

Ta odločba je naslovljena na države članice.

V Bruslju, 7. septembra 2000

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 250, 29.8.1992, str. 40.

[3] UL L 119, 20.5.2000, str. 38.

--------------------------------------------------
Sklep Sveta

z dne 28. septembra 2000

o sklenitvi Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi

(2000/658/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 44(2), 47, 55, 57(2), 71, 80(2), 133 in 181 te pogodbe, v zvezi z drugim stavkom člena 300(2) in drugim pododstavkom člena 300(3) te pogodbe,

ob upoštevanju predloga Komisije [1],

ob upoštevanju soglasja Evropskega parlamenta [2],

ker je treba potrditi Sporazum o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, podpisan v Bruslju dne 8. decembra 1997,

SKLENIL:

Člen 1

V imenu Evropske skupnosti se potrdi Sporazum o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, skupaj z enostranskimi ali skupnimi izjavami Skupnosti in druge pogodbenice.

Besedila listin, navedenih v prvem pododstavku, so priloga temu sklepu.

Člen 2

Predsednik Sveta v imenu Skupnosti uradno obvesti, kot je predvideno v členu 60 Sporazuma.

Člen 3

1. Svet na predlog Komisije, v skladu z ustreznimi določbami Pogodbe, sprejme stališče, ki ga Skupnost zagovarja v Skupnem svetu in Skupnem odboru, ustanovljenih s Sporazumom.

2. Predsednik Sveta v skladu s členom 46 Sporazuma, predseduje Skupnemu svetu in predstavlja stališče Skupnosti. Predstavnik Komisije v skladu s členom 48 Sporazuma predseduje Skupnemu odboru in predstavlja stališče Skupnosti.

V Bruslju, 28. septembra 2000

Za Svet

Predsednik

D. Vaillant

[1] UL C 350, 19.11.1997, str. 6.

[2] UL C 279, 6.5.1999, str. 404.

--------------------------------------------------
Sklep Sveta

z dne 17. julija 2000

o spremembah Sklepa 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006)

(2000/460/ES)

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti, zlasti člena 308 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ob upoštevanju mnenja Odbora regij [3],

ob upoštevanju naslednjega:

(1) Svet je s Sklepom 1999/311/ES [4] sprejel tretjo fazo vseevropskega programa sodelovanja za visoko šolstvo (Tempus III) (2000 do 2006).

(2) Ta program je namenjen nepridruženim članicam srednje in vzhodne Evrope, ki izpolnjujejo pogoje za gospodarsko pomoč na podlagi Uredbe (EGS) št. 3906/89 (program Phare) [5] ali programa, ki naj bi ga nadomestil, ter novim neodvisnim državam nekdanje Sovjetske zveze in Mongoliji, kot je opredeljeno v Uredbi Sveta (ES, Euratom) št. 99/2000 z dne 29. decembra 1999 o zagotavljanju pomoči partnerskim državam v vzhodni Evropi in srednji Aziji [6] (ki nadomešča stari program Tacis).

(3) Opomba pod črto za člen 2 navaja, da program "za zdaj" zadeva Albanijo, Bosno in Hercegovino ter Nekdanjo jugoslovansko republiko Makedonijo.

(4) Pomembno je, da bo program Tempus III v prihodnosti mogoče razširiti na druge države v regiji, zlasti Hrvaško –

SKLENIL:

Člen 1

Sklep 1999/311/ES se spremeni kot sledi:

1. V členu 2 se prvi odstavek nadomesti z naslednjim:

"Tempus III je namenjen nepridruženim državam srednje in vzhodne Evrope, ki izpolnjujejo pogoje za gospodarsko pomoč na podlagi Uredbe (EGS) št. 3906/89 (program Phare) ali programa, ki naj bi ga nadomestil, ter novim neodvisnim državam nekdanje Sovjetske zveze in Mongoliji, kot je določeno v Uredbi (ES, Euratom) št. 99/2000 (ki nadomešča stari program Tacis). Te države so v nadaljevanju navedene kot "države upravičenke"."

2. Črta se opomba 1.

Člen 2

Ta sklep začne veljati z dnem objave v Uradnem listu Evropskih skupnosti.

V Bruslju, 17. julija 2000

Za Svet

Predsednik

L. Fabius

[1] Mnenje predloženo 14. junija 2000 (še ni objavljeno v Uradnem listu).

[2] Mnenje predloženo 29. maja 2000 (še ni objavljeno v Uradnem listu).

[3] Mnenje predloženo 14. junija 2000 (še ni objavljeno v Uradnem listu).

[4] UL L 120, 8.5.1999, str. 30.

[5] UL L 375, 23.12.1989, str. 11. Uredba nazadnje spremenjena z Uredbo (ES) št. 1266/1999 (UL L 161, 20.6.1999, str. 68).

[6] UL L 12, 18.1.2000, str. 1.

--------------------------------------------------
Sklep Sveta

z dne 30. marca 2000

o sklenitvi Sporazuma v obliki izmenjave pisem med Evropsko skupnostjo in Švico o razširitvi skupnega komunikacijskega omrežja/skupnega sistemskega vmesnika (CCN/CSI) na podlagi Konvencije o skupnem tranzitnem postopku

(2000/305/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 skupaj s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju naslednjega:

(1) Uvedba računalniškega tranzitnega sistema, določena s Sklepom št. 1/1999 Skupnega odbora ES/EFTA o skupnem tranzitu [1] zahteva vzpostavitev mednarodnega računalniškega omrežja, da se omogoči izmenjava informacij med pristojnimi organi pogodbenic Konvencije z dne 20. maja 1987 o skupnem tranzitnem postopku [2], v nadaljnjem besedilu "Konvencija".

(2) Evropska Skupnost je že razvila skupno komunikacijsko omrežje/skupni sistemski vmesnik (CCN/CSI), ki izpolnjuje potrebne zahteve.

(3) Sklep št. 2/1999 Skupnega odbora ES/EFTA o skupnem tranzitu določa, da bodo CCN/CSI uporabljale vse pogodbenice Konvencije [3] in da bodo finančna udeležba držav partneric in druga s tem povezana vprašanja sporazumno določena med Skupnostjo in vsako od partnerskih držav.

(4) 22. oktobra 1999 je Svet pooblastil Komisijo Evropskih skupnosti, naj z vsako od držav nečlanic Skupnosti, ki so pogodbenice Konvencije, sklene Sporazum v obliki izmenjave pisem o razširitvi CNN/CSI na vsako od njih.

(5) Komisija se je dogovorila za razširitev CNN/CSI na Švico.

(6) Treba je odobriti Sporazum v obliki izmenjave pisem o tej razširitvi –

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko skupnostjo in Švico o razširitvi skupnega komunikacijskega omrežja/skupnega sistemskega vmesnika (CCN/CSI) na podlagi Konvencije o skupnem tranzitnem postopku.

Besedilo Sporazuma v obliki izmenjave pisem je priloženo k temu sklepu.

Člen 2

Predsednik Sveta je s tem pooblaščen, da imenuje osebo(e), pooblaščeno(e) za podpis Sporazuma v obliki izmenjave pisem, ki s tem postane zavezujoč za Skupnost.

Člen 3

Ta sklep začne veljati na dan objave v Uradnem listu Evropskih skupnosti.

V Bruslju, 30. marca 2000

Za Svet

Predsednik

J. Sócrates

[1] UL L 65, 12.3.1999, str. 50.

[2] UL L 226, 13.8.1987, str. 2.

[3] UL L 119, 7.5.1999, str. 53.

--------------------------------------------------
Sklep Sveta

z dne 17. decembra 1999

o podpisu v imenu Evropske skupnosti Memoranduma o soglasju med Evropsko skupnostjo in vlado Vietnama o preprečevanju goljufij v trgovini z obutvenimi izdelki in o odobritvi začasne uporabe Memoranduma

(2000/1/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti izpogajala Memorandum o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki.

(2) Memorandum o soglasju je bil parafiran 4. avgusta 1999.

(3) Memorandum o soglasju je treba podpisati v imenu Skupnosti.

(4) Memorandum o soglasju je treba začeti začasno uporabljati od 1. januarja 2000, dokler se ne zaključijo ustrezni postopki za njegovo formalno sklenitev ob upoštevanju vzajemnosti –

SKLENIL:

Člen 1

Pod pogojem sklenitve se Memorandum o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki podpiše v imenu Skupnosti.

Člen 2

Predsednik Sveta je s tem pooblaščen za imenovanje oseb, pooblaščenih za podpis Memoranduma v imenu Skupnosti.

Besedilo Memoranduma o soglasju je priloženo k temu sklepu.

Člen 3

Memorandum o soglasju se začasno uporablja od 1. januarja 2000 pod pogojem vzajemnosti [1].

V Bruslju, 17. decembra 1999

Za Svet

Predsednik

K. Hemilä

[1] Komisija bo v seriji C Uradnega lista Evropskih skupnosti objavila datum, od katerega se bo Memorandum o soglasju uporabljal skladno s tem členom.

--------------------------------------------------
Sklep Sveta

z dne 2. decembra 1999

o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Argentino

(2000/15/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 170 v zvezi s členom 300(2), prvi stavek prvega pododstavka, ter člena 300(3), prvi pododstavek, Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Med Evropsko gospodarsko skupnostjo in Republiko Argentino je bil dne 2. aprila 1990 sklenjen Okvirni sporazum o trgovinskem in gospodarskem sodelovanju [3].

(2) Evropska skupnost in Argentinska republika izvajata posebne RTP (raziskovalne, tehnološke in predstavitvene) programe na področjih, ki so v obojestranskem interesu.

(3) Na podlagi preteklih izkušenj sta obe strani izrazili željo za vzpostavitev globljih in širših okvirjev za sodelovanje v znanosti in tehnologiji.

(4) Ta sporazum o sodelovanju na področju znanosti in tehnologije je del globalnega sodelovanja med Evropsko skupnostjo in Republiko Argentino.

(5) Svet je s svojim sklepom z dne 25. januarja 1999 pooblastil Komisijo za pogajanje o sporazumu za znanstveno in tehnološko sodelovanje med Evropsko skupnostjo in Republiko Argentino.

(6) Svet je s svojim sklepom z dne 29. julija 1999 sklenil, da se v imenu Skupnosti podpiše Sporazum o znanstvenem in tehnološkem sodelovanju.

(7) Sporazum o znanstvenem in tehnološkem sodelovanju je bil podpisan 20. septembra 1999.

(8) Sporazum o znanstvenem in tehnološkem sodelovanju med Evropsko skupnostjo in Republiko Argentino je treba potrditi –

SKLENIL:

Člen 1

V imenu Skupnosti se potrdi Sporazum o znanstvenem in tehnološkem sodelovanju med Evropsko gospodarsko skupnostjo in Republiko Argentino.

Besedilo Sporazuma je priloženo k temu sklepu.

Člen 2

Na podlagi člena 11 Sporazuma predsednik Sveta uradno obvesti, da je Skupnost zaključila postopke, potrebne za začetek veljavnosti Sporazuma.

V Bruslju, 2. decembra 1999

Za Svet

Predsednik

E. Tuomioja

[1] UL C 274 E, 28.9.1999, str. 1.

[2] Mnenje izdano 4. novembra 1999 (še ni objavljeno v Uradnem listu).

[3] UL L 295, 26.10.1990, str. 67.

--------------------------------------------------
Odločba Komisije

z dne 10. decembra 1999

o spremembi Odločbe 93/70/EGS o kodiranju sporočil Animo za vključitev nekaterih vrst predelanih beljakovin sesalcev

(notificirano pod dokumentarno številko K(1999) 4251)

(Besedilo velja za EGP)

(1999/874/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ob upoštevanju naslednjega:

(1) Za hitro razumevanje sporočil Animo je Komisija z Odločbo 93/70/EGS [3], kakor je bila nazadnje spremenjena z Odločbo 98/168/ES [4], določila kode, ki jih je treba uporabljati za živali in živalske proizvode.

(2) Komisija je z Odločbo 97/735/ES [5] določila nove določbe za trgovino z nekaterimi vrstami živalskih odpadkov sesalcev. Navedene določbe so zlasti opredelile, da se morajo države članice izvora in namembne države članice blaga obveščati o vrsti in namembnem kraju blaga po računalniškem omrežju Animo.

(3) Komisija je z Odločbo 98/168/ES spremenila Odločbo 93/70/EGS, da bi dopolnila kode, ki se uporabljajo v trgovini z nekaterimi vrstami živalskih odpadkov sesalcev.

(4) V zvezi s tem so se spremenjene kode za žive živali in živalske proizvode izkazale kot nepopolne in zato je treba vključiti manjkajoče proizvode.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga k Odločbi 93/70/EGS se spremeni:

Točki 12

"Predelane živalske beljakovine, namenjene ali ne za uporabo v krmi (moke in ocvirki) – hrana za hišne živali"

poglavja

"I.3 PROIZVODI ŽIVALSKEGA IZVORA"

se doda:

| "1 | 2 | 3 |

05 Predelane živalske beljakovine sesalcev, namenjene za uporabo v krmi, ki niso zajete v točki 12-01 | | | |

01 – Mesno-kostna moka | 47010501000000 | | |

02 – Krvna moka | 47010503000000 | | |

03 – Kostna moka (drobno mleta) | 47010504000000 | | |

04 – Sušeni ocvirki | 47010508000000 | | |

05 – Mešanice teh mok | 47010599000000" | | |

Člen 2

Ta odločba je naslovljena na države članice.

V Bruslju, 10. decembra 1999

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 25, 2.2.1993, str. 34.

[4] UL L 62, 3.3.1998, str. 37.

[5] UL L 294, 28.10.1997, str. 7.

--------------------------------------------------
Sklep Sveta

z dne 21. decembra 1999

o začasni uporabi Sporazuma v obliki izmenjave pisem o spremembi sporazumov med Evropsko skupnostjo in Ljudsko republiko Kitajsko o trgovini s tekstilnimi izdelki

(1999/876/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133, v povezavi s členom 300(2), prvi stavek, Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila Sporazum v obliki izmenjave pisem med Evropsko skupnostjo in Ljudsko republiko Kitajsko o spremembi Sporazuma med Evropsko skupnostjo in Ljudsko republiko Kitajsko o trgovini s tekstilnimi izdelki, ki je bil nazadnje spremenjen s Sporazumom v obliki izmenjave pisem, parafiranim 20. novembra 1998, in ki je spreminjal 19. januarja 1995 parafiran Sporazum med Evropsko skupnostjo in Ljudsko republiko Kitajsko o trgovini s tekstilnimi izdelki, ki jih dvostranski sporazum MFA o trgovini s tekstilnimi izdelki ni urejal;

(2) Sporazum v obliki izmenjave pisem bi se moral začasno uporabljati od 1. januarja 2000 do končanja postopkov, potrebnih za njegovo sklenitev, pod pogojem vzajemne začasne uporabe Sporazuma s strani Ljudske republike Kitajske,

SKLENIL:

Člen 1

Sporazum v obliki izmenjave pisem med Evropsko skupnostjo in Ljudsko republiko Kitajsko, ki je bil parafiran v Pekingu 6. decembra 1999 in ki spreminja Sporazum med Evropsko gospodarsko skupnostjo in Ljudsko republiko Kitajsko o trgovini s tekstilnimi izdelki, kakor je bil nazadnje spremenjen s Sporazumom, parafiranim 20. novembra 1999, ki je spreminjal 19. januarja 1995 parafiran Sporazum med Evropsko skupnostjo in Ljudsko republiko Kitajsko o trgovini s tekstilnimi izdelki, ki jih dvostranski sporazum MFA ne ureja, se začasno uporablja od 1. januarja 2000 do njegove uradne sklenitve in pod pogojem vzajemne začasne uporabe Sporazuma v obliki izmenjave pisem s strani Ljudske republike Kitajske.

Besedilo Sporazuma v obliki izmenjave pisem je priloženo temu sklepu.

Člen 2

Ta sklep se objavi v Uradnem listu Evropskih skupnosti.

V Bruslju, 21. decembra 1999

Za Svet

Predsednik

T. Halonen

--------------------------------------------------
Sklep Sveta

z dne 21. decembra 1999

o začasni uporabi Sporazuma v obliki izmenjave pisem med Evropsko skupnostjo in Ukrajino spremembi Sporazuma med Evropsko skupnostjo in Ukrajino o trgovini s tekstilnimi izdelki

(1999/871/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 300(2) prvim stavkom te pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti spogajala Sporazum v obliki izmenjave pisem med Evropsko skupnostjo in Ukrajino o spremembi Sporazuma med Evropsko skupnostjo in Ukrajino o trgovini s tekstilnimi izdelki.

(2) Ta sporazum v obliki izmenjave pisem naj se ob upoštevanju določb o povečanju kvot leta 1999 začasno uporablja do končanja postopkov, potrebnih za sklenitev, ob upoštevanju vzajemne začasne uporabe s strani Ukrajine,

SKLENIL:

Člen 1

Ta sporazum v obliki izmenjave pisem med Evropsko skupnostjo in Ukrajino o spremembi Sporazuma med Evropsko skupnostjo in Ukrajino o trgovini s tekstilnimi izdelki se uporablja začasno, do njegove uradne sklenitve in ob upoštevanju vzajemne začasne uporabe Sporazuma s strani Ukrajine [1].

Besedilo Sporazuma je priloženo temu sklepu.

Člen 2

Ta sklep se objavi v Uradnem listu Evropskih skupnosti.

Veljati začne dan po objavi v Uradnem listu.

V Bruslju, 21. decembra 1999

Za Svet

Predsednik

T. Halonen

[1] Dan začetka začasne uporabe bo objavljen v Uradnem listu Evropskih skupnosti, serija C.

--------------------------------------------------
Odločba Komisije

z dne 1. julija 1999

o določitvi okvirne dodelitve odobrenih pravic za prevzem obveznosti po državah članicah prek finančnega instrumenta za usmerjanje ribištva (FIUR) za regije, ki jih ne zajema Cilj 1 Strukturnih skladov za obdobje od leta 2000 do 2006

(notificirana pod dokumentarno številko K(1999) 1760)

(1999/500/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih [1] in zlasti četrtega pododstavka člena 7(3) Uredbe,

(1) ker prvi pododstavek člena 2(3) Uredbe (ES) št. 1260/1999 navaja, da FIUR prispeva k strukturnim ukrepom v ribiškem sektorju v regijah, ki niso zajete v Cilju 1;

(2) ker je v odstavku 40 sklepov predsedstva Evropskega sveta v Berlinu 24. in 25. marca 1999 določen znesek, ki pripada zadevnim ukrepom za obdobje 2000 do 2006;

(3) ker četrti pododstavek člena 7(3) Uredbe (ES) št. 1260/1999 določa, da Komisija po preglednih postopkih določi po državah članicah okvirno razdelitev odobrenih pravic za prevzem obveznosti, ki so na voljo za zadevne ukrepe; ker je Komisija v pojasnilu, predloženemu COREPER-ju, 18. marca 1999 [2] navedla postopek, ki se uporablja v ta namen;

(4) ker naj se odobrene pravice razdelijo po tem postopku,

SPREJELA NASLEDNJO ODLOČBO:

Člen 1

Okvirni zneski odobrenih pravic za prevzem obveznosti po državah članicah prek finančnega instrumenta za usmerjanje ribištva za regije, ki niso zajete v Cilju 1 za obdobje od leta 2000 do 2006, so določeni v Prilogi.

Člen 2

Ta odločba je naslovljena na države članice.

V Bruslju, 1. julija 1999

Za Komisijo

Emma Bonino

Članica Komisije

[1] UL L 161, 26.6.1999, str. 1.

[2] "tehnično pojasnilo Komisije o sredstvih FIUR" (pojasnilo predstavništvom, SN 1122/99 z dne 18. marca 1999).

--------------------------------------------------

PRILOGA

Okvirna dodelitev odobrenih pravic za prevzem obveznosti po državah članicah prek finančnega instrumenta za usmerjanje ribištva za regije, ki jih ne zajema Cilj 1 Strukturnih skladov za obdobje od leta 2000 to 2006

(v milijonih EUR (v cenah iz leta 1999)) |

Država članica | Znesek odobrenih pravic |

Belgija | 34 |

Danska | 197 |

Nemčija | 107 |

Grčija | — |

Španija | 200 |

Francija | 225 |

Irska | — |

Italija | 96 |

Luksemburg | — |

Nizozemska | 31 |

Avstrija | 4 |

Portugalska | — |

Finska | 31 |

Švedska | 60 |

Združeno kraljestvo | 121 |

Skupno | 1106 |

--------------------------------------------------